NDR ตั้งบ.ร่วมทุน เดินหน้าผลิต-จำหน่ายระบบส่งกระแสไฟฟ้าแบบไร้สาย
NDR ตั้งบริษัทร่วมทุน เดินหน้าวิจัย ผลิต และจำหน่ายระบบ รวมทั้งอุปกรณ์ส่งกระแสไฟฟ้าแบบไร้สาย
31 ส.ค. 2560

บริษัท เอ็น.ดี. รับเบอร์ จำกัด (มหาชน) หรือ NDR ระบุว่า ตามที่ประชุมคณะกรรมการ ครั้งที่ 3/2560 เมื่อวันที่ 10 สิงหาคม 2560 มีมติอนุมัติให้บริษัทฯ เข้าร่วมทุนจัดตั้ง “บริษัท เอ็น.ดี. เอ็นเนอยี่ ฟิวชั่น จำกัด” เพื่อวิจัย ผลิตและจำหน่ายระบบ รวมทั้งอุปกรณ์ส่งกระแสไฟฟ้าแบบไร้สาย
โดยบริษัทฯ จะเข้าถือหุ้นในบริษัทร่วมทุนดังกล่าว ในสัดส่วน 50% ของทุนจดทะเบียน หรือคิดเป็นมูลค่าการลงทุน 3 ล้านบาท จากมูลค่าการลงทุนรวมทั้งสิ้น 6 ล้านบาท และบริษัทใหม่ดังกล่าวมีสถานะเป็นบริษัทร่วมทุนของบริษัทฯ
ทั้งนี้ บริษัทฯ คาดว่าการเข้าลงทุนในบริษัทร่วมทุนดังกล่าวจะเป็นการขยายสายธุรกิจของบริษัทฯ ทั้งนี้ บริษัทฯ เล็งเห็นว่าการส่งกระแสไฟฟ้าแบบไร้สายเป็นเทคโนโลยีใหม่ ซึ่งจะสามารถทำตลาดได้ทั้งในและต่างประเทศ